หนูมีอะไรกับแฟนเก่าแล้วแตกในอะคะ โดยไม่กินยาคุมแต่ใช้วิธีเอานิ้วควักออกมาถ้าทำแบบนี้มีผลอะไรไหมคะแล้วจะท้องไหมคะ?
สวัสดีค่ะ การใช้นิ้วล้วงเอาน้ำอสุจิออกมา ไม่ได้สามารถช่วยป้องกันการตั้งครรภ์ได้ค่ะ เพราะเมื่อมีการหลั่งน้ำอสุจิเกิดขึ้นในช่องคลอดแล้ว อสุจิก็จะเข้าไปในมดลูกได้แล้วค่ะ การล้วงเอาน้ำอสุจิส่วนที่เหลือออกมา จึงไม่มีประโยชน์อะไร อีกทั้งอาจมีโอกาสทำให้ช่องคลอดเกิดการบาดเจ็บจากนิ้วที่ล้วงเข้าไป หรืออาจทำให้เกิดการติดเชื้อได้ค่ะดังนั้น หากจะป้องกันการตั้งครรภ์ ก็ควรทานยาคุมฉุกเฉินค่ะ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมงค่ะและหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ